Hjalmar Waage

Hjalmar Emil Waage (født 8. februar 1892 i Bergen, død 23. april 1939)Side 187. Per Egeberg Sogstad: Ungdoms fanevakt, AUF, Oslo 1951 var en norsk journalist og forfatter.

Waage ble medlem av Arbeiderpartiet i 1908, og var sentral i Norges Socialdemokratiske Ungdomsforbund i organisasjonens gjennombruddsår. Han var formann i flere av ungdomsforbundets distriktsorganisasjoner.

Han ble redaktør i avisen Arbeidets Rett på Røros i 1913. To år senere ble han redaksjonssekretær i Fremtiden og i 1920 medarbeider i Social-Demokraten før han ble redaktør i Arbeider-Avisen i Trondheim i årene 1924–1925.«Waage, Hjalmar», Arbeidernes Leksikon, bind VI, Oslo 1936

Han begynte i Arbeiderbladet i 1925, og arbeidet i mange år som redaksjonssekretær. Han ble også redaktør for avisens ukebilag «Lørdagskvelden». 

Waage var formann i Oslo Arbeidersamfund i 1922, i Arbeiderpartiets Presseforbund 1929–1930 og med i Norsk Presseforbunds hovedstyre 1930–1931.

 Bibliografi 
 Kobbergruven (1922)
 Bergmændene på Storvarts (1923)
 Fremmede frender (1925)
 Mennesker underveis (1931)
 Vi overgir oss ikke (1934)
 Veikryss (1935)

 Referanser 

Kategori:Personer fra Bergen kommune
Kategori:Norske forfattere
Kategori:Norske journalister